**Vă mai amintiţi de mine?**

*Pavalachepaul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi e cald şi mâine-i rece

Trece timpul nemilos.

Şi cu el şi omul trece

Şi se duce la Hristos.

Oare, vă mai amintiţi

Vă mai amintiţi de mine?

Oare, voi, nu vă gândiţi

La o lume care vine?

Azi e cald şi timpul trece

Să ajungem la Hristos.

Unde-n veci ne vom petrece

Viitorul Luminos.

Vă aştept ca să veniţi

Unde-i numai poezie.

Unde NU mai pătimiţi

Şi există bucurie.

Să vă amintiţi de mine

Cât de mult eu v-am iubit.

Şi că vremea... trece, vine

Şi nu este de oprit!

Totuşi, omul, se opreşte

Să se poată odihni.

Mai apoi, iarăşi, porneşte

Şi-n veci, nu se va opri.